laion/Wikipedia-Exotic huggingface dataset:
יצחק בן דוד (רוכב אופניים)

יצחק (ז'ק) בן דוד (1931 - 25 במאי 2007), היה רוכב אופניים ישראלי, אלוף ישראל במרוץ אופני כביש (1960) שהשתתף באולימפיאדת רומא (1960) במדי נבחרת ישראל. בן דוד נולד בשנת 1931 וגדל במרוקו. בשנים 1950, 1951, 1953 ו-1954 השתתף בן דוד בטור דה מרוקו וזכה במקומות הראשונים[1]. לאחר שעלה לישראל הוא התגורר ברחובו והתאמן והתחרה בקבוצות האופניים של הפועל נהריה, הפועל אשקלון ביחד עם הנרי אוחיון, אף הוא אלוף ישראל במרוץ אופני כביש והפועל נהריה. בשנת 1960 זכה בן דוד באליפות ישראל ברכיבת אופני כביש. באולימפיאדת רומא (1960) השתתף בן דוד במרוץ הכביש יחד עם חברו לאגודה, הנרי אוחיון. המרוץ התקיים בחום של 38º צלזיוס למרחק של 175.38 ק"מ (12 הקפות של 14.615 ק"מ). לאחר שמשקפיו נפלו ובניסיון למצוא אותם הוא רכב בכיוון ההפוך ונפסל על ידי שופטי המרוץ. במהלך הקריירה הענפה שלו השתתף במרוצים רבים והתחרה עד גיל 70. בשנת 2007 נפטר בן דוד לאחר ניתוח שעבר בברך שאמור היה לאפשר לו לחזור ולרכב על אופניים, אלא שהתקף לב ושבץ לאחר הניתוח הביאו למותו. יצחק בן דוד, באתר olympedia.org יצחק בן דוד, באתר Cycling Archives ענף האופניים זוכר את ז'ק בן דוד, באתר וואלה, 3 ביוני 2007 אלון וולף, על ג'ק בן דוד – כוכב רכיבה מקצוען במרוקו ומהרוכבים הגדולים של ישראל, באתר בייקפאנל, 18 בדצמבר 2017
C-4

C-4 הוא חומר נפץ תקני חזק, המשמש בעיקר ליישומים צבאיים ובהנדסה אזרחית להריסת מבנים. למעשה, C-4 הוא תערובת של חומר נפץ – RDX עם מאגדים פלסטיים עמידים במיוחד. C-4 הוא חומר נפץ פלסטי, והרכבו הכימי המלא נקרא ציקלוטרימיטלין-טרינוטרימין. כיוון ש-C-4 הוא חומר פלסטי, הוא חסין ולא מגיב למים. C-4 אינו מגיב לחבלות או לרעידות, בניגוד לניטרוגליצרין, ולכן אינו דורש טיפול זהיר כמו חומרי נפץ אחרים. דינמיט מדיה וקבצים בנושא C-4 בוויקישיתוף ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
הלדותריום

הלדותריום (שם מדעי: Helladotherium; מילולית: "בהמה יוונית") הוא סוג נכחד ממשפחת הג'ירפיים שהתקיים בסוף תקופת המיוקן, לפני 5.332 עד 8.7 מיליון שנים באפריקה, אירופה ואסיה. הוא הוגדר לראשונה ב-1860 בידי החוקר הצרפתי ז'ן אלברט גודרי. ממצאיו התגלו לראשונה בקרבת אתונה, יוון והשתייכו למין Helladotherium grande. מין נוסף - Helladotherium grande, היה גדול יותר והוא ידוע רק מממצאי זרוע מפקיסטן. ההלדותריום היה יצור גדול-ממדים: גובה כתפיו היה כ-7 מטרים ואורך עצם הירך כ-70 ס"מ. הוא היה קרובו של השיוותריום בעל הקרניים הענקיות, אך קרניו שלו היו קטנות בהרבה והוא נראה כמו אוקפי. ככל הנראה הוא ניזון בעיקר מעלים. מדיה וקבצים בנושא הלדותריום בוויקישיתוף הלדותריום, באתר GBIF (באנגלית) Horace B. Woodward, "History of geology", p. 135, London Watts, 1911. ISBN 978-0405104671. Jordi Agusti and Mauricio Anton, "Mammoths, Sabertooths, and Hominids: 65 Million Years of Mammalian Evolution in Europe", chapter 5 – The late miocene: the begining of the crisis: p. 182, Columbia University Press, 2013. ISBN 9780231516334. "Turolian age/stage", Fossilworks. Adrienne Mayor, "The First Fossil Hunters: Dinosaurs, Mammoths, and Myth in Greek and Roman Times", Princeton University Press, 2011. ISBN 9781400838448. ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
I Will Always Love You

"I Will Always Love You" (בעברית: "תמיד אוהַב אותך") הוא שיר מאת הזמרת-יוצרת האמריקאית דולי פרטון, שיצא בשנת 1974, וזכה לגרסה מחודשת פופולרית מאת ויטני יוסטון ב-1992. השיר יצא על ידי דולי פרטון במקור בסגנון קאנטרי. הוא יצא כסינגל שני מתוך אלבום הסולו ה-13 שלה Jolene, ב-6 ביוני 1974. פרטון הקליטה את השיר לראשונה ב-13 ביוני 1973, עבור המנטור והשותף שלה בזמנו, פורטר וואגונר, שדרכיהם נפרדו באותה תקופה. השיר זכה לביקורות חיוביות ולהצלחה מסחרית. הוא הגיע פעמיים למקום הראשון במצעד הבילבורד של שירי הקאנטרי, ובכך הפך את פרטון לאמנית הראשונה שזכתה פעמיים במקום הראשון במצעד זה כזמרת, ופעם שלישית כיוצרת. בנוסף, הסינגל היה השיר השני אי פעם שהגיע לשלושת המקומות הראשונים במצעד בילבורד הוט 100 בשתי תקופות שונות. דולי פרטון ביצעה את השיר בסצנת הסיום של הסרט "בית הזונות הקטן הטוב ביותר בטקסס" לצידו של ברט ריינולדס. הזמרת ויטני יוסטון הקליטה גרסה מחודשת של השיר עבור סרט הקולנוע "שומר הראש" בו כיכבה ב-1992. הגרסה של יוסטון הפכה לאחד מהשירים הנמכרים ביותר בכל הזמנים. השיר גם זכה בשני פרסי גראמי (1994). מידע על היצירה "I Will Always Love You" באתר מיוזיק בריינז מידע על היצירה "I Will Always Love You" באתר Discogs גרסאות נוספות ל"I Will Always Love You" באתר SecondHandSongs I Will Always Love You: The power ballad that changed music - מאתר ה-BBC Is 'I Will Always Love You' the Most Enduring Hit of the Rock Era?, Billboard Whitney Houston’s Musical Legacy, By The Numbers, MTV Whitney Houston - I Will Always Love You (Official 4K Video), נבדק ב-2023-12-07 The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
כדורגלן השנה בגרמניה

כדורגלן השנה בגרמניה (בגרמנית: Fußballer des Jahres) הוא פרס שנתי המחולק החל משנת 1960 על ידי עיתון הספורט Kicker לכדורגלן המצטיין במהלך העונה. התואר יכול להיות מוענק לכל שחקן המשחק בבונדסליגה ללא קשר לאזרחותו והן לכל שחקן גרמני ללא קשר לליגה, בה הוא משחק. הענקת התואר נקבעת לפי ספירת הקולות בהצבעה של חבריי איגוד עיתוני הספורט של גרמניה . ב-2004, אאילטון הברזילאי הפך לשחקן הזר הראשון שזוכה בפרס. אתר של העיתון Kicker (בגרמנית)
מנגנון גלגל חופשי

מנגנון גלגל חופשי (אנגלית Free wheel mechanism) הוא אחד המנגנונים האפשריים לחיבור גלגל השיניים האחורי באופניים אל הגלגל האחורי. בישראל נהוג המונח הגרמני פריי-לוף (Freilauf) . החיבור הפשוט ביותר האפשרי של גלגל השיניים האחורי באופניים לגלגל האחורי הוא הושבתם על אותו הציר, ללא חציצה. בחיבור כזה, לשניהם אותה מהירות סיבובית. לכן, בחיבור כזה, ובתלות ביחס ההעברה בין גלגל השיניים האחורי לגלגל השיניים הקדמי, נוצר קשר בין מהירות הסיבוב של הגלגל האחורי למהירות הסיבוב שהאופניים משרים על הדוושות. יוצא מזה שללא מנגנון הסיבוב החופשי, הרוכב נדרש למאמץ הרבה יותר גדול על מנת לשלוט על האופניים. שכן האופניים מעבירים לדוושות את התנועה הסיבובית של הגלגל האחורי. בנוסף לכך, מאחר שהשרשרת לא מפסיקה לנוע כאשר האופניים בתנועה, קשה יותר לממש מנגנון של העברת הילוכים. על כן, במנגנון סיבוב חופשי, מנתקים את התנועה הסיבובית של הגלגל האחורי מהתנועה הסיבובית של גלגל השיניים האחורי. ואז, רק כאשר הרוכב מסובב את הדוושות לפי רצונו, הוא משרה על גלגל השיניים האחורי תנועה סיבובית. ורק אז נוצר קשר מכני לגלגל האחורי, באופן שגלגל השיניים האחורי מוסיף לסיבוב של הגלגל האחורי בכיוון ההתקדמות בלבד. מנגנון הסיבוב החופשי הוא המקובל במרבית האופניים. בניגוד לכך, מאחר שבאופני הפיקסי אין הילוכים, בחלקם גם לא משתמשים בו. באופניים בעלי מנגנון סיבוב חופשי, אדם יכול לעמוד על הקרקע ולהניע את האופניים על ידי משיכת כידון האופניים קדימה או אחורה. וזאת בקלות רבה מאוד, כמעט ללא מאמץ. גם בהנעתם קדימה וגם בהנעתם אחורה, הגלגלים והשלדה של האופניים ינועו בכיוון הנדרש. אך בתנועה קדימה לא יהיה סיבוב של הדוושות, גלגלי השיניים או השרשרת. ובתנועה אחורה, כן יהיה סיבוב של חלקים אלו. לפעמים מכנים פריי-לוף את כל הקסטה, כלומר את כל גלגלי השיניים האחוריים, אם אלו מחוברים לציר הגלגל באמצעות הברגה. אפשרות מתקדמת יותר של קסטה, אשר אינה מכונה פריי-לוף, היא שאוסף גלגלי השיניים האחוריים מחוברים על תושבת. בחיבור של תושבת, מנגנון הגלגל החופשי שתואר נמצא בתוך התושבת. מדיה וקבצים בנושא מנגנון גלגל חופשי בוויקישיתוף
טביעה

האם התכוונתם ל... פירוש 1: טביעה (אדם) – טביעה של בני אדם טביעה (בעל חיים) – טביעה של בעלי חיים טביעה (כלי שיט) – טביעה של כלי שיט פירוש 2: טביעת מטבעות – יצירתם של מטבעות טביעת אצבע – הצורה המתקבלת מלחיצת אצבע על גבי משטח חלק טביעת נעל – צורה דו-ממדית או תלת־ממדית המושארת על גבי משטח בעקבות דריכת נעל טביעת עין – אמצעי ראייתי בהלכה טביעת רגל אקולוגית – מדד לביקוש האנושי למערכות אקולוגיות בכדור הארץ טביעת רגל פחמנית – סך הפליטות של גזי חממה התורמים להתחממות גלובלית שנגרמים על ידי פירמה, אירוע, מוצר, מדינה או אדם. ראו גם: הטבעה
אוניברסיאדת בנגקוק (2007)

אוניברסיאדת הקיץ ה-24 נערכה בבנגקוק, תאילנד ב-2007; טקס הפתיחה, טקס הנעילה ותחוריות אתלטיקה נערכו באצטדיון ראג'מנגלה. במשחקים השתתפו כ-10,000 ספורטאים. באוניברסיאדה זו נערכו תחרויות ב-17 ענפי ספורט: אתלטיקה (45 תחרויות), בדמינטון (6 תחרויות), ג'ודו (18 תחרויות), גולף (4 תחרויות), התעמלות (כולל התעמלות אמנותית (8 תחרויות) והתעמלות מכשירים (14 תחרויות)), טאקוונדו (16 תחרויות), טניס (5 תחרויות), טניס שולחן (7 תחרויות), ירי (37 תחרויות), כדורמים, כדורסל (2 תחרויות), כדורעף (2 תחרויות), כדורגל (2 תחרויות), סופטבול, סיף (12 תחרויות), קפיצה למים (12 תחרויות), ושחייה (40 תחרויות). סך הכול הוענקו 763 מדליות, מתוכן 95 לרוסיה ו-92 לסין, אך ספורטאי סין זכו במספר מדליות זהב גבוה יותר. אנה בסונובה (אוקראינה אוקראינה), זכתה ב-5 מדליות זהב. איה טרקאווה (יפן יפן), זכתה ב-3 מדליות זהב. פדריקה פלגריני (איטליה איטליה), זכתה ב-4 מדליות, מהן 2 זהב. בריטה שטפן (גרמניה גרמניה), זכתה ב-3 מדליות, מהן 2 זהב. פלביה ריגמונטי (שווייץ שווייץ), זכתה ב-2 מדליות זהב. קייטלין סנדנו (ארצות הברית ארצות הברית), זכתה ב-2 מדליות זהב. צ'אד לה טורט (ארצות הברית ארצות הברית), זכה ב-2 מדליות זהב. הלגה מוף (גרמניה גרמניה), זכה ב-2 מדליות זהב. - נעם מילס זכתה במדליית כסף בסיף מדיה וקבצים בנושא אוניברסיאדת בנגקוק בוויקישיתוף האתר הרשמי (מאורכב)
עין פוריה

עֵין פּוֹרִיָּה (ידוע גם בשם עין קדש) הוא מעיין הנובע במדרון המזרחי של רכס פוריה מתחת וכק"מ מזרחית ליישוב פוריה עילית ומצפון מערב למושבת כנרת. שביל ישראל העולה מהמושבה לכיוון רכס פוריה, עובר ליד המעיין. המעיין נובע במספר נקודות. שמו הערבי של המעיין הוא "עין אל מאלחה" שניתן לו בגלל המליחות הקלה של מימיו. מימיו זורמים במורד "נחל שלם" הנשפך לכנרת בקטע שבין מושבת כנרת וחוף צינברי. המים מובלים מהניקבות באמצעות אמות מים צרות לשתי בריכות אגירה לא גדולות, אחת מערבית במעלה הרכס, והשנייה מזרחית יותר במורד הרכס. במתחם נטועים מספר עצי דקל. במשך שנים רבות סבל האתר מהזנחה עד ששוקם על ידי הקרן הקיימת לישראל. במסגרת פעולות השיקום והשחזור שנעשו במימון ידידי קק"ל שווייץ, נוקו הבריכות ואמות המים. נבנו שני גשרונים העוברים מעל אמות המים והותקנו שולחנות וספסלי פיקניק מבטון. האתר משקיף על הכנרת והותקנו בו שתי נקודות תצפית. נקודה אחת מצפון למתחם המעיין, כוללת שולחן פיקניק ומקורה בסככת צל. נקודת התצפית הדרומית נקראת "מצפור נעמי שמר". במקום הונחה אבן בזלת גדולה ובתוכה הוטבע לוח אבן המספר בקיצור את סיפורה של נעמי שמר. בלוח נכתב שהוא הוקדש לכבודה במקום הצופה לנוף האהוב עליה מילדות. בכניסה לדרך הגישה למעיין הונחו שני סלעי בזלת גדולים עליהם נקבעו לוחות שיש. על לוח השיש של גוש הסלע הגדול נכתב: ”הד הרים צלול ועז, הד הרים עתה כאז..”. על לוח השיש השני נכתב ” ע"י קדש-תמר שמונים לקבוצת כנרת ט' בשבט תשנ"ד”. אזור מתחם המעיין נמצא באזור המטעים של קבוצת כנרת. מדרום למעיין ובקרבתו, התיישבה בשנות ה-20 של המאה ה-20 קבוצת הר כנרת. התיישבות זאת החלה בשנת 1920 והחזיקה מעמד עד שנת 1930. בעקבות נטישת המקום הועבר השטח לבעלות קבוצת כנרת. אל המעיין עוברת דרך עפר, סלולה בחלקה, המשמשת את חקלאי הקיבוץ. תחילתה מכביש 767 בקטע העולה מצומת מושבת כנרת לצומת אלומות. הדרך עוברת ליד המעיין וממשיכה עד כביש 7677 העולה מכביש 90 דרך יער שווייץ לכיוון פוריה עילית. לאורך הדרך נמצאים קברו הבודד של ישראל לרנר, שהיה ממתיישבי קבוצת הר כנרת ונפטר בל"ג בעומר תרפ"ב, אנדרטה שהונחה בשנת 2007 על ידי קבוצת כנרת לציין את התיישבות הר כנרת במקום ותצפית נוף המשקיפה על נופי עמק הירדן בשם "מצפה התמר", לזכרו של "נח סטולר" בן קבוצת כנרת "אשר נטע בעמק ובהר יובל שנים". בהמשך, כ-500 מטר מצפון לאזור המעיין, נמצאים שרידים של "חרבת קדש". מדיה וקבצים בנושא עין פוריה בוויקישיתוף גדי חגאי, קק"ל, עין פוריה: קסם על ים כנרת, באתר ynet, 13 במאי 2009 דובי זכאי מרפסת לכנרת: הנוף מעין פוריה באתר Nrg מעריב. 6 ביולי 2012 עין פוריה באתר נלך
יאני (פירושונים)

האם התכוונתם ל... יאני – יאניס כריסומאליס, פסנתרן ומלחין יווני יניי – פייטן ארץ-ישראלי קדום אלי יאני – כדורגלן עבר ישראלי חן יאני – שחקנית ודוגמנית ישראלית ינאי
The Quantum Enigma

The Quantum Enigma הוא אלבום האולפן השישי של להקת המטאל הסימפוני ההולנדית Epica. האלבום יצא לאור ב-2 במאי 2014. זה היה האלבום הראשון עם הבאסיסט החדש של הלהקה - רוב וואן דר לו, שמחליף את איב האטס. הגיטריסט והזמר מארק יאנסן מספר בראיון על האלבום: "אני שומע את האלבום החדש שלנו, ואני לא יכול להפסיק! הוא נשמע מודרני, אבל מכיל את כל האלמנטים הקלאסיים של Epica. מרענן היא המילה המתאימה לתאר אותו. האלבום הזה היה גם התוצאה של מאמץ קבוצתי". "זה היה נהדר לראות את כולם כל-כך נמרצים ליצור את האלבום הכי טוב שלנו". "למרות שהאלבום נשמע כבד יותר (הגיטרות, הבאס והתופים פשוט אכזריים!), הוא עדיין קליט מאוד. הוא מושפע מאוד מהשירים הראשונים שלנו, עם השפעות מ-Design Your Universe ואלמנטים חדשים נוספים". "אני כבר לא יכול לחכות לרגע שבו אתם תשמעו את היצירה החדשה שלנו, מה שיעשה את כולנו מאוד גאים". ב-18 במרץ, הסינגל "The Essense Of Silence" שוחרר ב-iTunes בארצות הברית. ב-3 באפריל, הסינגל "Unchain Utopia" הודלף לאינטרנט, יום לפני פרסומו המתוכנן בארבעה באפריל. בריאיון עם Sonic Cathedral Webzine, הסולנית סימונה סימונס אישרה שסרטון ל-Unchain Utopia ישוחרר בקרוב. חברי הלהקה סימונה סימונס – סולנית מארק ינסן – גיטרה, גראולינג אייזק דלהיי – גיטרה, גיטרה אקוסטית, גיטרה קלאסית רוב וואן דר לו – גיטרת באס קון ג'נסן – סינתיסייזר, פסנתר אריאן וואן ווסנביק – תופים, דיבור צוות ג'קוב האנסן – מיקסינג יוסט וואן דר ברוק – הפקה מארטן דה פליפר – מהנדס קול מידע על האלבום The Quantum Enigma באתר MusicBrainz מידע על האלבום The Quantum Enigma באתר AllMusic האלבום The Quantum Enigma באתר Discogs
מסב כדורי

מֵסַב כדורי (מכונה גם "קוּגֶלָגֶר") הוא מסב הגלגול הנפוץ ביותר, הנושא את העומס על גבי כדוריות פלדה קשה. תפקידו להקטין את החיכוך והשחיקה בין ציר מסתובב לבין חלק המכונה הנושא את הציר. מסב כדורי מתאים למגוון רחב של שימושים וקל לייצרו בדיוק רב. המסב בנוי משתי טבעות פלדה קשה בעלות מסילה פנימית חצי עגולה. בין שתי הטבעות מפרידים כדורי פלדה מוקשית, הנעים בתוך המסילות. כלוב (cage) העשוי משני חלקים שומר על הכדורים במרחקים שווים זה מזה בתוך המסילות. על פי רוב הטבעת הפנימית מושחלת בכוח או בחום על הציר ונעה יחד איתו, בעוד הטבעת החיצונית מוכנסת בכוח לתוך בית המסב ואינה מסתובבת כלל, אך קיים גם מצב הפוך. יכולת העמיסה של מְסַבִּים כדוריים קטנה משל מסבים גליליים, משום שהמגע שלהם נקודתי, אך לעומת זאת הם מסוגלים לפעול במהירויות גבוהות יותר, מאחר שהחיכוך בהם קטן יותר. מסבים כדוריים יכולים גם לשאת עומס צירי בנוסף לעומס האנכי. מסבים כדוריים נמצאים במכונות ובמנועים מכל הסוגים, בגלגלים של גלגשת ושל מכוניות, בדלתות הזזה כבדות, בגלגלי אופניים, בצעצוע הספינר ועוד. כדי להשתמש במסבים למהירויות גבוהות מאוד (24,000 סל"ד ויותר) משתמשים בכלוב (cage) שעשוי מחומר ספוגי שבו מוספג השמן שמשמש לשימון המסב ומשתחרר בקצב איטי עקב חימום השמן בזמן הסיבוב, מכיוון ששמן במצב חופשי על הכדוריות ייזרק בגלל הכוח הצנטריפוגלי שמתפתח בזמן סיבוב במהירויות גבוהות. שמו של ממציא המסב הכדורי (ball bearing) הוא פיליפ ווהן (Vaughan). הוא פיתח את המסב עבור צירי כרכרות, ורשם את הפטנט הראשון על מסבים כדוריים בשנת 1794. מסב כדורי, באתר אנציקלופדיה בריטניקה (באנגלית) Dean Payne, The Complete History of Bearings You Need to Know, BDS
לואי פרדיננד, נסיך פרוסיה

לואי פרדיננד ויקטור אדוארד מיכאל הוברטוס אדלברט, נסיך פרוסיה (בגרמנית: Louis Ferdinand Victor Eduard Adalbert Michael Hubertus Prinz von Preußen ‏9 בנובמבר 1907 - 26 בספטמבר 1994) היה בנו השני של וילהלם, נסיך הכתר של גרמניה, וזכה בתואר ראש בית הוהנצולרן לאחר שאחיו הבכור וילהלם, נסיך פרוסיה ויתר עליו. היה מתנגד חריף לנאציזם. לואי פרדיננד נולד ב-9 בנובמבר 1907 כבנם השני של וילהלם, נסיך הכתר של גרמניה וצציליה, דוכסית מקלנבורג-שוורין, בתם של פרידריך פרנץ השלישי, הדוכס הגדול של מקלנבורג-שוורין ואנסטסיה מיכאילובנה, הדוכסית הגדולה של רוסיה. סבו היה וילהלם השני, קיסר גרמניה, וכבר בגיל עשר[דרוש מקור] הוענק לו אות מסדר העיט השחור מאת סבו. לאחר המהפכה הגרמנית גלה אביו להולנד, אולם לואי פרדיננד נשאר עם אמו ואחיו בפוטסדאם. אחיו וילהלם, נסיך פרוסיה התאהב במהלך לימודיו באוניברסיטת בון בדורותיאה פון סלוויאטי, אולם סבו וילהלם השני לא אישר את הנישואים, משום שמוצאה לא הלם את תנאי הנישואים של בית הוהנצולרן, ובשל כך ויתר וילהלם על התואר ראש בית הוהנצולרן ללואי פרדיננד. לואי פרדיננד לא היה מעורב בקשר העשרים ביולי להתנקשות באדולף היטלר בשנת 1944 אבל נחקר על ידי הגסטפו מייד לאחר הקשר ונכלא במחנה הריכוז דכאו. לואי פרדיננד מת ב-26 בספטמבר 1994, ונכדו גאורג פרידריך, נסיך פרוסיה - בנו של בנו החמישי שנקרא אף הוא לואי פרדיננד, נסיך פרוסיה הפך לראש בית הוהנצולרן, והוא ראש בית הוהנצולרן הנוכחי. בשנת 1938 התחתן לואי פרדיננד עם קירה קירילובנה, הנסיכה הגדולה של רוסיה, בתם של קיריל ולדימירוביץ', הנסיך הגדול של רוסיה וויקטוריה מליטה, נסיכת אדינבורו וסקסה-קובורג-גותה, ממנה נולדו לו 7 ילדים: פרידריך וילהלם, נסיך פרוסיה (1939–2015) מיכאל, נסיך פרוסיה (1940–2014) מארי ססיל, נסיכת פרוסיה (נולדה ב-1942) קירה, נסיכת פרוסיה (1943–2004) לואי פרדיננד, נסיך פרוסיה (1944–1977) כריסטיאן-זיגיסמונד, נסיך פרוסיה (נולד ב-1946) קסניה, נסיכת פרוסיה (1949–1992) מדיה וקבצים בנושא לואי פרדיננד, נסיך פרוסיה בוויקישיתוף לואי פרדיננד, נסיך פרוסיה, באתר "Find a Grave" (באנגלית) Louis Ferdinand, Prince of Prussia, The Rebel Prince (Chicago: Henry Reegnery, 1952): 306–324
Grep

grep הוא כלי בממשק שורת פקודה לחיפוש שורות המתאימות לביטוי רגולרי בתוך מידע טקסטואלי. grep פותח במקור עבור מערכת ההפעלה Unix, אך זמין כיום בכל מערכת הפעלה דמוית יוניקס. מקור השם grep בפקודה g/re/p בעורך הטקסט ed, שמשמעה global, regular expression, print. grep נכתבה על ידי קן תומפסון כיישום עצמאי מתוך מעבד הביטויים הרגולריים של עורך הטקסט ed, שהוא עצמו כתב. ‏ grep הופיעה לראשונה בתיעוד של UNIX בגרסה 4, בשנת 1973. קיימים מגוון רחב של יישומי grep במערכות הפעלה וסביבות פיתוח רבות. בין המוקדמים שביניהם ניתן למנות את egrep ו-fgrep, אשר התווספו בגרסה 7 של מערכת ההפעלה UNIX.‏ egrep משמעו Exteneded grep, וכולל מנוע ביטויים רגולריים מורחב. fgrep משמעו Fixed grep וניתן לחפש בו מחרוזות בלבד אך הוא משתמש באלגוריתם חיפוש מהיר יותר. pcregrep הוא מימוש של grep בתחביר הביטויים הרגולריים של שפת Perl. הסבות של grep קיימות גם לMicrosoft Windows, למשל תחת Cygwin, וכן עבור מספר תוכנות אחרות כאדובי אינדיזיין. מדיה וקבצים בנושא Grep בוויקישיתוף UNIX man pages: grep grep מתוך The Single UNIX® Specification Grep באתר פרויקט GNU. On the Early History and Impact of UNIX, באתר אוניברסיטת קולומביה, 1996.
באפין

האם התכוונתם ל... גאוגרפיה: בַּאפִין (אי) – אי בטריטוריית נונאווט שבקנדה מפרץ באפין – ים בין-יבשתי של האוקיינוס הארקטי ועל פי פרשנות אחרת - ים שולי של האוקיינוס הארקטי בין האי באפין לבין האי גרינלנד המחובר לים לינקולן (שמהווה חלק מהאוקיינוס הארקטי) דרך מצר נארס הרי באפין (Baffin Mountains) – רכס הרים המשתרעים לאורך החוף הצפון-מזרחי של האי באפין והאי ביילוט (Bylot Island) בטריטוריית נונאווט מחוז באפין (הטריטוריות הצפון-מערביות) (Baffin Region) – מחוז לשעבר של הטריטוריות הצפון-מערביות בקנדה עד להקמת טריטוריית נונאווט ב-1999 והפיכתו למחוז קיקיקטלוק (Qikiqtaaluk Region) מפרץ באפין (טקסס) – מפרץ שנמצא בדרום מדינת טקסס שבדרום ארצות הברית אישים: ויליאם באפין – מגלה ארצות אנגלי שעל שמו קרויים האי באפין ומפרץ באפין
סטיבן ר. מקווין

סטיבן צ'אדוויק מקווין (באנגלית: Steven Chadwick McQueen; נולד ב-13 ביולי 1988) הוא שחקן ודוגמן אמריקאי. מקווין נולד בלוס אנג'לס, קליפורניה ב-13 ביולי 1988, בנם של סטייסי (לבית טוטן, כיום סטייסיה רובייטיל), שחקנית עבר, ושל צ'אד מקווין (אנ'), נהג מרוצים ושחקן לשעבר. סבו וסבתו מצד אביו הם השחקן סטיב מקווין והשחקנית הפיליפינית נילי אדמס (אנ'). בני דודיו של מקווין מדרגה שנייה הם צ'אבלי איגלסיאס (אנ'), עיתונאית; חוליו איגלסיאס ג'וניור (אנ'), דוגמן וזמר פופ; ואנריקה איגלסיאס, זמר זוכה פרס גראמי. כאשר היה בן שנתיים, הוריו התגרשו, ואימו נישאה בשנית לשחקן ההוקי קרח לשעבר לוק רובייטיל (אנ'), יליד קנדה שכיום הוא מנהל מקצועי בהוקי קרח. מקווין הוא הבכור מבין ארבעה ילדים עם אח למחצה, צ'ייס מקווין (נ' 1995), ואחות למחצה, מדיסון מקווין (נ' 1996), מנישואיו השניים של אביו ועוד אח למחצה, ג'סי רובייטיל (נולד 1995), מנישואיה השניים של אמו. שם הבמה שלו הוא "סטיבן ר. מקווין", ה-"R" מתייחס לשם המשפחה של אביו החורג 'רובייטיל'. מקווין תיאר את מערכת היחסים שלו עם אביו ואביו החורג בראיון ל"ניו יורק פוסט", "האבא החורג שלי היה יותר כמו אבא ביולוגי בחיי. אני די קרוב לאבא הביולוגי שלי, אבל אני חושב עליו יותר כמו דוד. זו מערכת יחסים טובה". בשנות נעוריו הוא נדד עם אימו ובין היתר התגוררו בדטרויט, מישיגן. לאחר סיום לימודי התיכון, הוא ארז את מזוודותיו, חזר ללוס אנג'לס והחל לקחת שיעורי משחק. הופעת הבכורה של מקווין הייתה בשנת 2005 בסדרה של רשת CBS "על הסף". לאחר מכן ביצע מספר הופעות אורח בסדרות כמו "מספ7ים", "ללא עקבות" ו-"CSI: מיאמי". בנוסף ביצע תפקיד משנה בשבעה פרקים בעונה הראשונה של הסדרה "אוורווד". בשנת 2006 שיחק לצדו של ג'יימס גנדולפיני בסרט הקצר "Club Soda", בעבורו זכה מקווין בפרס השחקן הטוב בפסטיבל הסרטים של בוורלי הילס. בפברואר 2009 לוהק מקווין לתפקיד ג'רמי גילברט בסדרת הערפדים של רשת The CW, "יומני הערפד", אשר מבוססת על סדרת ספרים בעלת אותו השם. הסדרה היוותה את תפקיד הפריצה של מקווין. ב-2010 שיחק מקווין בסרט האימה "פיראנה 3D", הסרט זכה לביקורות מעורבות אך למרות זאת זכה לרווחים רבים ואף לסרט המשך. בשנים 2015–2016 שיחק בסדרה "שיקגו FIRE". מדיה וקבצים בנושא סטיבן ר. מקווין בוויקישיתוף סטיבן ר. מקווין, ברשת החברתית פייסבוק סטיבן ר. מקווין, ברשת החברתית אינסטגרם סטיבן ר. מקווין, במסד הנתונים הקולנועיים IMDb (באנגלית) סטיבן ר. מקווין, באתר AllMovie (באנגלית) סטיבן ר. מקווין, באתר Rotten Tomatoes (באנגלית) סטיבן ר. מקווין, במסד הנתונים הקולנועיים KinoPoisk (ברוסית)
Sed

sed (ראשי תיבות: stream editor) הוא כלי במערכת ההפעלה UNIX לניתוח ועיבוד טקסט, בעזרת שפת תכנות פשוטה וקלה. sed פותחה בשנים 1973–1974 על ידי לי מקמהון במעבדות בל, וזמינה היום לרוב מערכות ההפעלה. sed מבוססת על תכונות שפת התסריט של עורך הטקסט האינטראקטיבי ed אשר פותח בשנת 1971, ועורך הטקסט הקדום יותר qed. ‏sed היה אחד מהכלים הראשונים שהשתמשו בביטויים רגולריים, וכיום שימושו הנפוץ ביותר הוא בעיבוד טקסט, בעזרת פקודת ההחלפה שלו. sed הוא אחד מפקודות ה-UNIX הראשונות לעיבוד קובצי טקסט, והתפתח כיורשו הטבעי של פקודת ה-grep הפופולרית. מקמהון חזה כי מלבד ההדפסה, שאותה מבצע grep, עולה צורך בפעולות נוספות, כגון החלפה. לפיכך הוא יצר עורך זרם נתונים לשימוש כללי, מונחה שורות, אשר הפך ל-sed. מקור התחביר של sed, אשר ידוע בשימוש בסלאש להתאמת תבניות, בעורך הטקסט ed, אשר היה בשימוש נרחב בשנים אלו. בשלב מאוחר יותר התפתחה השפה הכללית והחזקה יותר AWK, ויחד שפות אלו הפכו למעין אחיות, אשר אפשרו כתיבת תסריטי מעטפת מהירים וטובים יותר בתחום עיבוד טקסט. לימים, השימוש ב-sed ו-AWK העניק השראה לשפת התכנות Perl. AWK Bourne Shell UNIX man pages: sed GNU sed user's manual, באתר פרויקט GNU sed, a stream editor, באתר פרויקט GNU SED -- A Non-interactive Text Editor, לי מקמהון, 1978 The sed FAQ, סעיף 2.1. The sed FAQ, סעיף 2.2. On the Early History and Impact of Unix, באתר אוניברסיטת קולומביה, 1996.
AWK

AWK היא שפת תכנות מפורשת המיועדת לעיבוד טקסט ומשמשת בדרך כלל ככלי לחילוץ מידע. השפה מהווה סטנדרט במערכות הפעלה דמויות יוניקס, והפכה פופולרית מאוד בשלהי שנות ה-70 וה-80. AWK נכתבה במעבדות בל בשנת 1977. שמה לקוח משמות המשפחה של שלושת מפתחיה - אלפרד אהו, פיטר וינברגר, ובריאן קרניגהאן. שם השפה נשמע גם כמו עוף האלקה באנגלית (auk), אשר מופיע על כריכת הספר הרשמי של השפה. AWK היא שפת תסריט מונחת נתונים, אשר מורכבת מאוסף פעולות שניתן לבצע על זרם נתונים טקסטואלי. השפה משתמשת בטיפוסי מחרוזת, מערכים אסוציאטיביים, וביטויים רגולריים. למרות של-AWK יעוד מוגבל, ונועד בעיקר לתמוך בתוכניות בעלות שורה אחת, השפה מהווה למעשה מכונת טיורינג שלמה, ואפילו המשתמשים המוקדמים של AWK כתבו לעיתים קרובות תוכניות AWK גדולות ומבניות. awk היה אחד מהכלים הראשונים שהופיעו בגרסה 7 של מערכת ההפעלה יוניקס. הוא הוסיף תכונות חישוביות לשימוש במעטפת של יוניקס וזכה לפופולריות כיוון שמלבד Bourne Shell היה לשפת התסריט היחידה בסביבת UNIX הסטנדרטית. כיום awk מהווה רכיב חובה במערכות יוניקס, ובכל הפצת לינוקס. ל-AWK קדמה תוכנה לעיבוד טקסט בשם sed, אשר נראתה לראשונה במערכות יוניקס בשנת 1974. כמו שפת AWK, תוכננה sed לעבד טקסט שורה אחר שורה, ולשמש בעיקר לעיבוד טקסט מהיר בממשק שורת פקודה. AWK המשיכה בקו דומה, אך היוותה שפה רחבה יותר. מאוחר יותר היא היוותה השראה לשפת Perl, אשר הייתה שפת תכנות מלאה, ואפשרה מספר פרדיגמת תכנות. AWK ראתה לראשונה אור בשנת 1977, אך תוקננה והורחבה משמעותית בשנים 1985-1988, כאשר יצאו nawk‏ ("New AWK") ו-gawk‏ ("GNU AWK"). במקביל פותחה Perl וראתה אור בשנת 1987, ובשנות ה-90 החלה להחליף את AWK בנישת עיבוד הטקסט בסביבת יוניקס. AWK היא שפה לעיבוד קובצי טקסט. היא מתייחסת לקובץ הקלט כרצף של רשומות, כאשר ברירת המחדל היא שכל שורה מהווה רשומה אחת. כל רשומה מתחלקת לשדות, אשר מופרדות בברירת המחדל ברצף של רווחים או הזחות. תוכנית AWK מגדירה רצף של תבניות ופעולות. היא קוראת רשומה אחת בכל פעם, והרשומה נסרקת לאיתור התבניות. לכל תבנית שנמצאת, מתבצעת הפעולה המתאימה לה. הצהרה בשפה נראית כך: condition { action } התנאי הוא בדרך כלל ביטוי, וניתן להכניס אחריו סדרה של פעולות שונות. ניתן להשמיט את התנאי ואת הפעולה, כאשר בברירת המחדל התנאי חיובי תמיד, והפעולה היא הדפסת הרשומה כולה. נוסף על התנאי, אשר מכיל בדרך כלל ביטוי רגולרי כלשהו, ניתן להכניס את המילים השמורות BEGIN ו-END, אשר מורים לפעולה להתבצע בתחילת וסוף ריצת התוכנית, בהתאמה. בשפה קיימים מספר משתנים מובנים בשפה, אשר ניתן להשתמש בהם בתנאי או בפעולה. לדוגמה, השדות ברשומה ישמרו במשתנים $1, $2, $3 וכדומה, כאשר $0 יציין את הרשומה כולה. ניתן למנות משתני סביבה נוספים כגון NR ו-NF, אשר מכילים את מספר הרשומות ומספר השדות ברשומה בהתאמה. תוכנית פשוטה זו, תדפיס את המחרוזת "Hello, World!" לפלט הסטנדרטי: BEGIN { print "Hello, world!" } sed Bourne Shell מדיה וקבצים בנושא AWK בוויקישיתוף The GNU Awk User’s Guide באתר פרויקט GNU The awk Programming Language, באתר אוניברסיטת מישיגן. The AWK Programming Language, באתר מעבדות בל. Applying Minilanguages, Case Study: awk, באתר FAQ.org. Utilities Interface Table באתר unix.org‏, 30.1.2002. Linux Standard Base Core Specification 4.1 באתר linuxfoundation.org‏, 16.2.2011.